HR Službeni list Europske unije L 139/25

PROVEDBENA UREDBA KOMISIJE (EU) 2017/909

оd 11. svibnja 2017.

o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Huile d'olive de Corse/Huile d'olive de Corse – Oliu di Corsica (ZOI))

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,

budući da:

(1) U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Huile d'olive de Corse”/„Huile d'olive de Corse – Oliu di Corsica”, registriranu u skladu s Uredbom Komisije (EZ) br. 148/2007 (2).

(2) Dopisom od 18. veljače 2016. francuska su tijela obavijestila Komisiju da je na temelju članka 15. stavka 4. Uredbe (EU) br. 1151/2012 za dvanaest gospodarskih subjekata sa sjedištem na njihovu području koji ispunjavaju uvjete iz toga članka odobreno prijelazno razdoblje sa završetkom 31. prosinca 2025. u skladu s Odlukom od 26. siječnja 2016. o zaštićenoj oznaci izvornosti „Huile d'olive de Corse”/„Huile d'olive de Corse – Oliu di Corsica” objavljenoj 5. veljače 2016. u Službenom listu Francuske Republike. Tijekom nacionalnog postupka prigovora ti su gospodarski subjekti, koji su „Huile d'olive de Corse”/„Huile d'olive de Corse – Oliu di Corsica” kontinuirano zakonito stavljali na tržište najmanje pet godina prije podnošenja zahtjeva, podnijeli prigovor u pogledu ukidanja plana prenamjene sorti maslina uz napomenu da im je potrebna odgoda za prilagodbu sastava voćnjaka. Riječ je o sljedećim gospodarskim subjektima: EARL de Marquiliani, 20270 Aghione; Arthur Antolini, 11, lotissement Orabona, 20220 Monticello; Dominique Arrighi, 20290 Lucciana; Dominique Bichon, Le Regino, 20226 Speloncato; EARL Casa Rossa, Pianiccia, 20270 Tallone; William Delamare, Domaine de Valle, 20213 Querciolo; Roselyne Hubert, Pietra Macchja, 20279 Ville di Paraso; EARL Domaine de Torraccia, 20137 Lecci; Josette Lucciardi, Domaine de Pianiccione, 20270 Antisanti; Alfred Matt, plaine de Vallecalle, 20217 Saint-Florent; Jean-Luc Mozziconacci, Albaretto, 20240 Ghisonaccia et Jean-Louis Tommasini, 20225 Avapessa.

(3) Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

(4) Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

DONIJELA JE OVU UREDBU:

Članak 1.

Odobrava se izmjena specifikacije objavljena u Službenom listu Europske unije povezana s nazivom „Huile d'olive de Corse”/„Huile d'olive de Corse – Oliu di Corsica” (ZOI).

Članak 2.

Zaštita dodijeljena na temelju članka 1. podliježe prijelaznom razdoblju koje na temelju članka 15. stavka 4 Uredbe (EU) br. 1151/2012 Francuska odobrava gospodarskim subjektima koji ispunjavaju uvjete iz toga članka.

Članak 3.

Ova Uredba stupa na snagu dvadesetog dana od dana objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 11. svibnja 2017. Za Komisiju, u ime predsjednika, Phil HOGAN Član Komisije

(1) SL L 343, 14.12.2012., str. 1.

(2) Uredba Komisije (EZ) br. 148/2007 od 15. veljače 2007. o upisu određenih naziva u Registar zaštićenih oznaka izvornosti i zaštićenih oznaka zemljopisnog podrijetla (Geraardsbergse mattentaart (ZOZP) – Pataca de Galicia ili Patata de Galicia (ZOZP) – Poniente de Granada (ZOI) – Gata-Hurdes (ZOI) – Patatas de Prades ili Patates de Prades (ZOZP) – Mantequilla de Soria (ZOI) – Huile d'olive de Nîmes (ZOI) – Huile d'olive de Corse ili Huile d'olive de Corse-Oliu di Corsica (ZOI) – Clémentine de Corse (ZOZP) – Agneau de Sisteron (ZOZP) – Connemara Hill Lamb ili Uain Sléibhe Chonamara (ZOZP) – Sardegna (ZOI) – Carota dell'Altopiano del Fucino (ZOZP) – Stelvio ili Stilfser (ZOI) – Limone Femminello del Gargano (ZOZP) – Azeitonas de Conserva de Elvas e Campo Maior (ZOI) – Chouriça de Carne de Barroso-Montalegre (ZOZP) – Chouriço de Abóbora de Barroso-Montalegre (ZOZP) – Sangueira de Barroso-Montalegre (ZOZP) – Batata de Trás-os-Montes (ZOZP) – Salpicão de Barroso-Montalegre (ZOZP) – Alheira de Barroso-Montalegre (ZOZP) – Cordeiro de Barroso, Anho de Barroso ili Borrego de leite de Barroso (ZOZP) – Azeite do Alentejo Interior (ZOI) – Paio de Beja (ZOZP) – Linguíça do Baixo Alentejo ili Chouriço de carne do Baixo Alentejo (ZOZP) – Ekstra deviško oljčno olje Slovenske Istre (ZOI) (SL L 46, 16.2.2007., str. 14.)

(3) SL C 9, 12.1.2017., str. 42.